Κωστής Τζωρτζακάκης

Ο Κωστής Τζωρτζακάκης (1983) είναι Έλληνας εικονογράφος και δημιουργός κόμικς.

Βιογραφία
Ο Κωστής Τζωρτζακάκης γεννήθηκε στο Ηράκλειο Κρήτης, όπου συνεχίζει να ζει και είναι απόφοιτος της Αρχιτεκτονικής Σχολής του Αριστοτελείου Πανεπιστημίου Θεσσαλονίκης. Μετά την ολοκλήρωση των σπουδών του ο Κ. Τζωρτζακάκης προτίμησε να γίνει εικονογράφος.Μάνια Ζούση, "«Διάψευσέ το» με ένα κόμικ > Η "Ταπείνωση" του Κωστή Τζωρτζακάκη. Ή ένας νεοάστεγος σε μια αποθήκη", 02/11/2014, από την ιστοσελίδα: www.avgi.gr της εφημερίδας Η Αυγή.

 Έργο 
Ο Κ. Τζωρτζακάκης συμμετέχει, σε διάφορες εκθέσεις σχεδίου και κόμικς, στην Ελλάδα και στο εξωτερικό. To 2006 συνεργάζεται με το περιοδικό Γαλέρα. Το 2008 σχεδιάζει τους Ιππότες σε σενάριο του Σταύρου Κιουτσιούκη, το οποίο κυκλοφορεί ως άλμπουμ. Το επόμενο μεγάλο κόμικ του ήταν η Κόρη της Φοινικιάς, που κυκλοφόρησε τον Απρίλιο του 2010. Το 2013 δημιούργησε νέο άλμπουμ, μια συλλογή από ασπρόμαυρες βινιέτες, με τον τίτλο Ονειροπόλοι, ενώ το 2014 ακολούθησε η άτυπη συνέχεια του, με τίτλο οι Αιθεροβάμονες. Στη συλλογή αυτή, συνεχίζεται το ταξίδι που ξεκίνησε με τους Ονειροπόλους με μια σειρά από νοσταλγικές βινιέτες, όπου το «φαντασιακό φλερτάρει με το πραγματικό και το χιούμορ αναμιγνύεται με τη μελαγχολία». Την ίδια χρονιά (2014) συμμετείχε επίσης στην έκθεση «Διάψευσέ το» με το έργο του η «Ταπείνωση. Ή ένας νεοάστεγος σε μια αποθήκη». Το 2016 ο Κ. Τζωρτζακάκης συμμετείχε στην πρωτοβουλία της καταλανικής οργάνωσης Stop Mare Mortum, με έδρα τη Βαρκελώνη, σε μια ιδιαίτερη προσπάθεια καλλιτεχνών για την πανευρωπαϊκή ευαισθητοποίηση πάνω στο προσφυγικό ζήτημα.Γιάννης Κουκουλάς, "ΚΑΡΕ ΚΑΡΕ. Τέλος στον ομαδικό τάφο της Μεσογείου , 20/03/2016, από την ιστοσελίδα: www.efsyn.gr της Εφημερίδας των Συντακτών. Σύμφωνα με τον Κωστή Τζωρτζακάκη η εξέλιξή του στο χώρο της τέχνης ήταν σχετικά αργή, καθώς «άλλοι δημιουργοί έχουν βρει πολύ πιο νωρίς αυτό που εγώ μόλις άρχισα να πρωτοδιακρίνω λίγο μετά τα τριάντα μου», αλλά, όπως ο ίδιος αναφέρει: «Θα μου άρεσε να εικονογραφήσω ποίηση, όμως η εποχή μας είναι αντιποιητική, οι εικονογράφοι αναγκάζονται συχνά να απασχολούνται σε μεγάλο βαθμό κυρίως σε διαφημίσεις, παράγουν όχι σχέδια αλλά προϊόντα προς κατανάλωση. Η τέχνη δεν θα έπρεπε να υπηρετεί τον καπιταλισμό αλλά αντιθέτως να εμπνέει τους ανθρώπους να γίνονται καλύτεροι, να αγαπούν το όμορφο, να ψάχνουν καλύτερα ιδανικά στον κατεστραμμένο από πολλές απόψεις ετούτο σύγχρονο κόσμο».Οι εξευγενισμένες εικονογραφήσεις του Κωστή Τζωρτζακάκη , από την ιστοσελίδα: www.thegreekfoundation.com του "The Greek Foundation".

 Εργογραφία 
 «Οι Ιππότες», σενάριο: Σταύρος Κιουτσιούκης, εικονογράφηση: Κωστής Τζωρτζακάκης, εκδόσεις: "Ένατη Διάσταση", Μυτιλήνη - Αθήνα 2009, ISBN 978-960-98423-3-4,
 «H Κόρη της Φοινικιάς», εκδόσεις: "Ένατη Διάσταση", Μυτιλήνη - Αθήνα 2010, ISBN 978-960-98423-5-8,
 «Χακί χαϊκού. Στρατευμένη ποίηση», κείμενα: Αναστάσιος Ζαφειριάδης, Χριστόφορος Νικολάου, εικονογράφηση: Κωστής Τζωρτζακάκης, εκδόσεις: "Φαρφουλάς", Αθήνα 2010, ISBN 978-960-9441-10-0,
 «Ονειροπόλοι», εκδόσεις: "Ένατη Διάσταση", Μυτιλήνη - Αθήνα 2013, ISBN 978-960-99851-4-7,
 «Αιθεροβάμονες», εκδόσεις: "Ένατη Διάσταση", Μυτιλήνη - Αθήνα 2014, ISBN 978-618-5115-02-9,

Συμμετοχή σε συλλογικά έργα
 Συλλογικό έργο, «24 Hour Comics Day Hellas 2006», κείμενα: Κωνσταντίνος Δέμης, Γιώργος Δημητρίου, Γιάννης Ρουμπούλιας, Κωστής Τζωρτζακάκης, εικονογράφηση: Κωνσταντίνος Δέμης, Γιώργος Δημητρίου, Γιάννης Ρουμπούλιας, Κωστής Τζωρτζακάκης, εκδόσεις: "Comicworld", Αθήνα 2006, ISBN 960-89597-0-5, ISBN 978-960-89597-0-5,
 Συλλογικό έργο, «The Very Closed Circle», εκδόσεις "Jemma Press", Αθήνα 2016, ISBN 978-618-5116-25-5.

Παραπομπές

 Εξωτερικοί σύνδεσμοι 

 https://tzortzakakis.blogspot.com/, (προσωπικό ιστολόγιο - Blog του Κωστή Τζωρτζακάκη).
 https://kostistzortzakakis.tumblr.com/archive (αρχείο σχεδίων στην πλατφόρμα tumblr)
KostisTz > Kostis Tzortzakakis .
Οι ονειροπόλες φιγούρες του Κωστή Τζωρτζακάκη, (συνέντευξη), 03/06/2013, από την ιστοσελίδα: cretazine.com
Κωστής Τζωρτζακάκης (1983-), από την ιστοσελίδα: www.greekcomics.gr
Dakos (a Cretan snack) by Kostis Tzortzakakis, από την ιστοσελίδα: www.theydrawandcook.com
Κωστής Τζωρτζακάκης , (κείμενα), από την ιστοσελίδα: mesogios.gr της εφημερίδας "ΜΕΣΟΓΕΙΟΣ" της Κρήτης.
Κωστής Τζωρτζακάκης (βιογραφικό), από την ιστοσελίδα: bookstandfiles.wordpress.com του "book stand".
Κωστής Τζωρτζακάκης > Δημοσιεύσεις, από την ιστοσελίδα: www.socomic.gr του περιοδικού "SoComic.gr".
«Εν Aιθρία 6»: Έρχεται η μεγάλη γιορτή των κόμικς, 17/03/2015, από την ιστοσελίδα: www.topontiki.gr της εφημερίδας Το Ποντίκι.
Κωστής Τζωρτζακάκης (αναφορές) από την ιστοσελίδα: www.comicdom.gr

Κατηγορία:Έλληνες δημιουργοί κόμικς